**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka na uskutočnenie stavebných prác - podľa § 112 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s predpokladanou hodnotou zákazky vo výške 122 970,00 EUR.

**Názov zákazky:**

Rekonštrukcia hlavného vstupu a hydroizolácie

**Identifikácia verejného obstarávateľa:**

Verejný obstarávateľ poverený zabezpečením procesu verejného obstarávania:

Názov: Ministerstvo pôdohospodárstva a rozvoja vidieka Slovenskej republiky

Sídlo: Dobrovičova 12, 812 66 Bratislava - mestská časť Staré Mesto

IČO: 00156621

URL: www.mpsr.sk

Kontakt pre komunikáciu s uchádzačmi:

Kontaktná osoba: Ing. Ján Lipták

Telefón: 02/59266231

E-mail: jan.liptak@land.gov.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

Osoba zodpovedná za opis predmetu zákazky a podmienky súťaže:

 .............................................

 Mgr. Martin Ležák

poverený vykonávaním funkcie riaditeľa odboru hospodárskej správy a služieb

Za súlad procesu so ZVO zodpovedá: .............................................

 Ing. Ján Lipták

odbor verejného obstarávania

.............................................

 Ing. Emília Gregorová

riaditeľka odboru verejného obstarávania

Súťažné podklady schválil: .............................................

Ing. Zuzana Nouzovská

 generálna tajomníčka služobného úradu

OBSAH

[A. PODMIENKY SÚŤAŽE 3](#_Toc107578327)

[A.1 IDENTIFIKÁCIA VEREJNÉHO OBSTARÁVATEĽA 3](#_Toc107578328)

[A.2 PRÁVNY ZÁKLAD 3](#_Toc107578329)

[A.3 OPIS A ROZSAH PREDMETU ZÁKAZKY 3](#_Toc107578330)

[A.4 ZDROJ FINANČNÝCH PROSTRIEDKOV A SPÔSOB FINANCOVANIA 4](#_Toc107578331)

[A.5 ROZDELENIE PREDMETU ZÁKAZKY 4](#_Toc107578332)

[A.6 VARIANTNÉ RIEŠENIE 4](#_Toc107578333)

[A.7 TYP ZÁKAZKY A ZMLUVA 4](#_Toc107578334)

[A.8 MIESTO A LEHOTA DODANIA/REALIZÁCIE PREDMETU ZÁKAZKY 4](#_Toc107578335)

[A.9 OPRÁVNENÍ UCHÁDZAČI 4](#_Toc107578336)

[A.10 OBHLIADKA MIESTA REALIZÁCIE PREDMETU ZÁKAZKY 5](#_Toc107578337)

[A.11 ZÁBEZPEKA 5](#_Toc107578338)

[A.12 KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI 5](#_Toc107578339)

[A.13 VYSVETĽOVANIE 6](#_Toc107578340)

[A.14 ĎALŠIA KOMUNIKÁCIA – VEREJNÝ OBSTARÁVATEĽ A HOSPODÁRSKE SUBJEKTY 7](#_Toc107578341)

[A.15 SPLNENIE PODMIENOK ÚČASTI VO VEREJNOM OBSTARÁVANÍ 7](#_Toc107578342)

[A.16 MIESTO, LEHOTA A SPÔSOB PREDKLADANIA PONUKY, DOKLADOV A DOKUMENTOV 8](#_Toc107578343)

[A.17 JAZYK, MENA A CENY UVÁDZANÉ V PONUKE 8](#_Toc107578344)

[A.18 OBSAH PONUKY 8](#_Toc107578345)

[A.19 OTVÁRANIE A VYHODNOCOVANIE PONÚK 9](#_Toc107578346)

[A.20 INFORMÁCIA O VÝSLEDKU VYHODNOTENIA PONÚK 10](#_Toc107578347)

[A.21 INFORMÁCIA O VÝSLEDKU VYHODNOTENIA PONÚK 10](#_Toc107578348)

[A.22 SKUPINA DODÁVATEĽOV 11](#_Toc107578349)

[B. NÁVRH ZMLUVY O DIELO 12](#_Toc107578350)

[C. OPIS PREDMETU ZÁKAZKY 33](#_Toc107578351)

[D. KRITÉRIÁ NA VYHODNOCOVANIE PONÚK A SPOSOB ICH UPLATNENIA 34](#_Toc107578352)

[E. NÁVRH NA PLNENIE KRITÉRIÍ 35](#_Toc107578353)

[F. SÚHLAS UCHÁDZAČA S OBSAHOM NÁVRHU ZMLUVY 36](#_Toc107578354)

[F.1 VYHLÁSENIE UCHÁDZAČA 37](#_Toc107578355)

[F.2 VŠEOBECNÉ INFORMÁCIE O UCHÁDZAČOVI 38](#_Toc107578356)

[G. PRÍLOHA č. 1 SÚŤAŽNÝCH PODKLADOV – VÝKAZ VÝMER 39](#_Toc107578357)

# PODMIENKY SÚŤAŽE

## IDENTIFIKÁCIA VEREJNÉHO OBSTARÁVATEĽA

Názov verejného obstarávateľa: Ministerstvo pôdohospodárstva a rozvoja vidieka

 Slovenskej republiky

Adresa verejného obstarávateľa: Dobrovičova 12, 812 66 Bratislava

Krajina: Slovenská republika

IČO: 00156621

Štatutárny orgán: JUDr. Samuel Vlčan, minister

Bankové spojenie: Štátna pokladnica,

Číslo účtu: 700081105/8180

IBAN: SK66 8180 0000 0070 0008 1105

Kontaktná osoba zodpovedná

za verejné obstarávanie: Ing. Ján Lipták

E-mail: jan.liptak@land.gov.sk

Internetová adresa organizácie (URL): <https://www.mpsr.sk>

Profil verejného obstarávateľa: <https://www.uvo.gov.sk/vyhladavanie-profilov/detail/255>

Prístup k zákazke: <https://josephine.proebiz.com/sk/tender/27789/summary>

**(ďalej len „verejný obstarávateľ“)**

## PRÁVNY ZÁKLAD

* 1. Verejný obstarávateľ – Ministerstvo pôdohospodárstva a rozvoja vidieka Slovenskej republiky, Dobrovičova 12, 812 66 Bratislava, realizuje zadávanie podlimitnej zákazky: **Rekonštrukcia hlavného vstupu a hydroizolácie** podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon“ alebo „ZVO“). Zadanie zákazky v zmysle § 112 ods. 7 písm. b) zákona postupom tzv. super reverznej súťaže. (*Ak verejný obstarávateľ nepoužije elektronickú aukciu, môže rozhodnúť, že – písm. b)**vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk).*
	2. Verejné obstarávanie sa realizuje prostredníctvom informačného systému JOSEPHINE (ďalej len „informačný systém").
		1. Internetová stránka: <https://josephine.proebiz.com/sk/>
		2. Informačný systém bude použitý pre každý úkon v procese verejného obstarávania, tzn. celý proces verejného obstarávania prebieha elektronicky prostredníctvom informačného systému, ak nie je uvedené inak.

## OPIS A ROZSAH PREDMETU ZÁKAZKY

* 1. Sanácia pochôdznej plochy zo žulovej dlažby pred vstupom do objektu administratívnej budovy vyspravením resp. výmenou poškodenej dlažby za novú a nanesením hydroizolačnej vrstvy aby sa zamedzilo prenikaniu vlhkosti do priestorov na 1.PP pod pochôdznou plochou. Zároveň sa rieši aj sanácia vnútorných priestorov na 1.PP, kde sa odstránia a nahradia vlhkosťou zdegradované omietky stien a stropu a zároveň sa vyspravia poškodené miesta nosných konštrukcií.
	2. Spoločný slovník obstarávania (CPV):

**Hlavný kód CPV**

45261420-4 Izolačné práce proti vode

**Dodatočné kódy CPV**

45213150-9 Stavebné práce na kancelárskych budovách

45100000-8 Príprava staveniska

45262310-7 Železobetonárske práce

* 1. Predpokladaná hodnota predmetu zákazky (PHZ) bola určená vo výške : **122 970,00** € bez DPH,
	2. Ďalšie informácie k predmetu zákazky sú uvedené v Prílohe č. 1 Zmluvy o dielo – Špecifikácia predmetu zákazky.

## ZDROJ FINANČNÝCH PROSTRIEDKOV A SPÔSOB FINANCOVANIA

* 1. Zákazka bude financovaná z rozpočtu ministerstva/verejného obstarávateľa.
	2. Finančné plnenie zmluvnej ceny sa bude realizovať v EUR s lehotou splatnosti faktúr 30 dní.

## ROZDELENIE PREDMETU ZÁKAZKY

* 1. Nedelí sa

## VARIANTNÉ RIEŠENIE

* 1. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.
	2. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

## TYP ZÁKAZKY A ZMLUVA

* 1. Predmet zákazky sa zadáva postupom podlimitnej zákazky na uskutočnenie stavebných prác podľa § 112 ods. 7 písm. b) zákona, zverejnením výzvy na predkladanie ponúk vo Vestníku ÚVO.
	2. Elektronická aukcia sa neaplikuje.
	3. Lehota viazanosti: 4 mesiace od uplynutia lehoty na predkladanie ponúk.

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom.

* 1. **Výsledok postupu verejného obstarávania**:
		1. Výsledkom zadávania tejto zákazky bude Zmluva o dielo uzatvorená podľa § 536 a nasl. zákona č. 513/1991 Zb. Obchodný zákonník a v súlade so zákonom o verejnom obstarávaní.
		2. Ďalšie informácie k zmluvným podmienkam sú uvedené v časti B týchto súťažných podkladov.

## MIESTO A LEHOTA DODANIA/REALIZÁCIE PREDMETU ZÁKAZKY

* 1. Miestom uskutočnenia stavebných prác: Ministerstvo pôdohospodárstva a rozvoja vidieka SR, Dobrovičova 12, 812 66 Bratislava**.**
	2. Termín odovzdania a prevzatia stavebných prác podľa zmluvy o dielo.

## OPRÁVNENÍ UCHÁDZAČI

* 1. Uchádzačom je hospodársky subjekt, ktorý predložil ponuku. Uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne (skupina dodávateľov podľa § 37 zákona).

## OBHLIADKA MIESTA REALIZÁCIE PREDMETU ZÁKAZKY

10.1 Záujemcom sa odporúča vykonať obhliadku miesta realizácie predmetu zákazky a jeho okolia tak, aby si overili a získali všetky informácie, ktoré budú potrebovať na prípravu a spracovanie ponuky.

10.2 V prípade, ak záujemca prejaví záujem o obhliadku, požiada prostredníctvom komunikácie informačného systému (***všeobecná žiadosť***) o určenie termínu a času a ak po obhliadke miesta realizácie predmetu zákazky bude mať otázky, môže prostredníctvom systému JOSEPHINE požiadať o vysvetlenie postupom podľa bodu č. 13 týchto súťažných podkladov.​

##  ZÁBEZPEKA

11.1 Nepožaduje sa

## KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI

12.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

12.2 Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi

12.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

12.3 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

12.4 Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

12.5 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

 12.6 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

12.7 Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

12.8 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

12.9 Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.

12.10 **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID).

12.11 **Autetifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.

12.12 Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

## VYSVETĽOVANIE

13.1. Poskytovanie vysvetlení a iné dorozumievanie (ďalej len „informácie“) medzi verejným obstarávateľom a uchádzačmi alebo záujemcami sa bude uskutočňovať elektronickými prostriedkami prostredníctvom informačného systému JOSEPHINE (ďalej aj „informačný systém“) údajov uvedených vo výzve na predkladanie ponúk, v súťažných podkladoch alebo inej sprievodnej dokumentácii môže záujemca požiadať o ich vysvetlenie len prostredníctvom informačného systému JOSEPHINE.

13.3. Verejný obstarávateľ poskytne prostredníctvom informačného systému JOSEPHINE vysvetlenie k predloženej žiadosti o vysvetlenie / otázke všetkým záujemcom bezodkladne, najneskôr tri pracovné dni pred uplynutím lehoty na predkladanie ponúk, ak bola žiadosť o vysvetlenie predložená dostatočne vopred.

13.4. Za včas doručenú požiadavku záujemcu alebo uchádzača o vysvetlenie sa bude považovať požiadavka o vysvetlenie predložená v elektronickej forme prostredníctvom informačného systému najneskôr v takej lehote, aby verejný obstarávateľ vedel odpovedať najneskôr tri pracovné dní pred uplynutím lehoty na predkladanie ponúk v zmysle § 113 ods. 7 ZVO, Rozhodujúci je serverový čas uvedený na portáli informačného systému.

13.5. Informácie uvedené v súťažných podkladoch alebo inej sprievodnej dokumentácii môžu byť najneskôr tri pracovné dni pred lehotou na predkladanie ponúk upravené vydaním upresňujúcich informácií, či už z vlastného podnetu verejného obstarávateľa, alebo na požiadanie zo strany záujemcu. Akékoľvek spresnenie sa stáva súčasťou súťažných podkladov. Verejný obstarávateľ zverejní v profile každé spresnenie súťažných podkladov.

## ĎALŠIA KOMUNIKÁCIA – VEREJNÝ OBSTARÁVATEĽ A HOSPODÁRSKE SUBJEKTY

* 1. Komunikácia medzi verejným obstarávateľom a hospodárskymi subjektami, uchádzačmi a záujemcami bude prebiehať prostredníctvom informačného systému a v súlade so zákonom.
	2. Žiadosť o doplnenie alebo vysvetlenie predložených dokladov alebo ponúk, mimoriadne nízkej ponuky, vysvetlenie návrhu ceny v rámci vyhodnocovania ponúk bude odoslaná uchádzačovi prostredníctvom informačného systému. Uchádzači predložia vysvetlenie rovnako prostredníctvom informačného systému, pokiaľ nebude priamo v žiadosti uvedené inak.
	3. V prípade vylúčenia uchádzača z verejného obstarávania pre nesplnenie podmienok účasti alebo nesplnenie podmienok súťaže alebo nesplnenie požiadavky uvedenej vo výzve na predkladanie ponúk alebo v súťažných podkladoch, verejný obstarávateľ oznámi túto skutočnosť uchádzačovi prostredníctvom informačného systému.
	4. Zápisnica z otvárania ponúk sa zasiela najneskôr do piatich pracovných dní odo dňa otvárania ponúk, prostredníctvom informačného systému. Informácia o výsledku vyhodnotenia ponúk bude dotknutým uchádzačom odoslaná prostredníctvom informačného systému.

## SPLNENIE PODMIENOK ÚČASTI VO VEREJNOM OBSTARÁVANÍ

15.1 Podmienky účasti sú uvedené vo Výzve na predkladanie ponúk časť III.1) PODMIENKY ÚČASTI.

15.2 Uchádzač preukazuje splnenie podmienok účasti v zmysle zákona o verejnom obstarávaní. **Doklady a dokumenty sa predkladajú ako scany originálov alebo ich úradne osvedčených kópii dokladov** (odporúčaný formát je „PDF“).

15.3 Uchádzač môže nahradiť doklady na preukázanie splnenia podmienok účasti určené verejným obstarávateľom Jednotným európskym dokumentom - JED v zmysle § 39 ZVO. JED je možné nájsť na [www.uvo.gov.sk/legislativametodikadohlad/jednotny-europsky-dokument-605.html](http://www.uvo.gov.sk/legislativametodikadohlad/jednotny-europsky-dokument-605.html) , v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľov na požiadanie doklady, ktoré JEDom nahradil. Ak uchádzač preukazuje splnenie podmienok účasti JED, v časti IV JED môže vyplniť len oddiel: Globálny údaj pre všetky podmienky účasti bez toho, aby musel vyplniť iné oddiely častí IV JED.

15.4 Verejný obstarávateľ umožňuje v súlade s § 114 ods. 1 ZVO predbežné preukazovanie splnenia podmienok účasti čestným vyhlásením.

15.5 Verejný́ obstarávateľ oznamuje, že je oprávnený použiť údaje z informačných systémov verejnej správy podľa osobitného predpisu prostredníctvom portálu: [www.oversi.gov.sk](http://www.oversi.gov.sk).

15.6 Ak doklady k podmienkam účasti, ktoré vydáva príslušný orgán členského štátu alebo iný vydávajúci subjekt nie sú k dispozícii v elektronickej podobe, môžu byť predložené pre účely tejto súťaže ako scany originálov alebo ich úradne osvedčených kópii dokladov.

## MIESTO, LEHOTA A SPÔSOB PREDKLADANIA PONUKY, DOKLADOV A DOKUMENTOV

16.1 Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

16.2 Uchádzač predkladá ponuku v elektronickej podobe v lehote na predkladanie ponúk, ktorá je stanovená do **01.08.2022 do 10:00 hod.** miestneho času.

16.3 Doklady a dokumenty preukazujúce splnenie podmienok účasti (ďalej aj „doklady“) **predkladajú elektronicky ako súčasť ponuky.**

16.4 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

16.5 V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch. V prípade tabuľkových dokumentov – **Príloha č. 1 súťažných podkladov sa odporúča súčasne aj formát .xlsx** pre efektívnejšie vyhodnotenie predložených ponúk**.**

16.6 Ak ponuka obsahuje dôverné informácie, uchádzač ich v ponuke viditeľne označí.

16.7 Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na dve desatinné miesta a vložená do systému JOSEPHINE.

16.8 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

16.9 Ponuka uchádzača predložená po uplynutí lehoty na predkladanie ponúk sa elektronicky neotvorí.

16.10 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

16.11 Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE. **Lehota viazanosti ponúk je 4 mesiace od uplynutia lehoty na predkladanie ponúk.**

## JAZYK, MENA A CENY UVÁDZANÉ V PONUKE

* 1. Ponuka sa predkladá v slovenskom jazyku.
	2. Doklady preukazujúce splnenie podmienok účasti uchádzačov so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do štátneho jazyka (t. j. do slovenského jazyka), okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad do štátneho jazyka (t.j. do slovenského jazyka).
	3. Mena: EUR.
	4. Uchádzač uvedie cenu za predmet zákazky podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa zákon o cenách vykonáva a v súlade s podmienkami uvedenými v časti ZVÄZOK IV SÚPIS POLOŽIEK, ROZPIS CIEN**.**

## OBSAH PONUKY

18.1. Ponuka musí obsahovať nasledovné dokumenty a doklady:

* + - **Titulný list ponuky** s názvom a adresou uchádzača a s označením, z ktorého jednoznačne vyplýva, že ide o ponuku na predmet zákazky podľa týchto súťažných podkladov (index – zoznam dokladov ponuky).
		- Uchádzač predloží **doklady preukazujúce splnenie podmienok účasti** určených verejným obstarávateľom vo Výzve na predkladanie ponúk. Uchádzač môže v zmysle § 114 ZVO predbežne nahradiť doklady na preukázanie splnenia podmienok účasti predložením Jednotného európskeho dokumentu (JED) podľa § 39 ZVO, alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.
		- Doklady a dokumenty tvoriace obsah ponuky, požadované vo výzve na predkladanie ponúk a v týchto súťažných podkladoch, musia byť v ponuke elektronicky predložené ako skeny originálov alebo úradne osvedčených kópií týchto dokladov, pokiaľ nie je určené inak. Odporúčaný formát naskenovaných dokladov alebo dokumentov je „PDF“, v prípade tabuľkových dokumentov ako napr. Príloha č. 1 súťažných podkladov – Výkaz výmer sa odporúča súčasne aj formát .xlsx.
		- **Písomné vyhlásenie uchádzača** podľa vzorov uvedených v časti F. týchto súťažných podkladov. Dokument musí byť podpísaný osobou oprávnenou konať za uchádzača.
		- Riadne vyplnený dokument ponuky **„Návrh na plnenie kritérií „ podľa vzoru uvedeného v časti E. týchto súťažných podkladov, vrátane vyplnenej Prílohy č. 1 súťažných podkladov – Výkaz výmer**. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta.
		- V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú plnú moc.
		- V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
		- Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
		- Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

## OTVÁRANIE A VYHODNOCOVANIE PONÚK

19.1. Otváranie ponúk sa uskutoční elektronicky.

19.2. Otváranie ponúk sa uskutoční elektronicky dňa **01.08.2022 o 10:30 hod**..

19.3. Miestom „on-line“ sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk.

19.4. Otváraním ponúk elektronicky prostredníctvom systému JOSEPHINE sa rozumie ich sprístupnenie komisii v elektronickej podobe až po uplynutí lehoty na otváranie ponúk.

19.5. Na otváraní ponúk budú zverejnené informácie podľa § 52 ods. 2 ZVO. Komisia zverejní počet predložených ponúk a návrhy na plnenie kritérií, ktoré sa dajú vyjadriť číslom; ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú.

19.6. Ak sa ponuky predkladajú prostredníctvom elektronického prostriedku podľa § 20, umožnením účasti na otváraní ponúk sa rozumie ich sprístupnenie prostredníctvom funkcionality elektronického prostriedku všetkým uchádzačom, ktorí predložili ponuku určeným spôsobom komunikácie, a to v rozsahu podľa predchádzajúcej vety.

19.7. Pri tejto podlimitnej zákazke verejný obstarávateľ postupuje podľa § 112 ods. 7, písm. b) ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

**19.8. Verejný obstarávateľ vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí na základe kritérií na vyhodnotenie ponúk.**

19.9. Ak dôjde k vylúčeniu uchádzača alebo jeho ponuky, verejný obstarávate následne vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

19.10. Ponuky uchádzačov sa budú vyhodnocovať v súlade s príslušnými ustanoveniami ZVO

## INFORMÁCIA O VÝSLEDKU VYHODNOTENIA PONÚK

20.1 Verejný obstarávateľ po vyhodnotení ponúk, po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým dotknutým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel
a dôvody neprijatia jeho ponuky.

**20.2 Súčinnosť úspešného uchádzača potrebná na uzavretie zmluvy**

Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehôt určených podľa § 56 ods. 2 až 7 ZVO, ak boli na jej uzavretie písomne vyzvaní.

Verejný obstarávateľ vyžaduje, aby úspešný uchádzač najneskôr v čase uzavretia Zmluvy aktualizoval zoznam všetkých známych subdodávateľov a údaje o osobe oprávnenej konať za subdodávateľa

Úspešný uchádzač na vyzvanie predloží dôkazy, že ním uvedení subdodávateľ/lia uvedení v Prílohe č. 4 zmluvy majú spôsobilosť pre riadne plnenie predmetu zmluvy a spĺňajú podmienky účasti týkajúce sa osobného postavenia podľa § 32 ods. 1písm. e) a f) ZVO a neexistovali u nich dôvody na vylúčenie podľa § 40 ods. 6 písm. a) až g) a ods. 7 ZVO.

Verejný obstarávateľ vyžaduje, aby úspešný uchádzač predložil v rámci poskytnutia súčinnosti vzorku konkrétneho typu žuly podľa jeho ponuky za účelom schválenia vzorky Krajským pamiatkovým úradom v Bratislave.

Úspešný uchádzač predloží čestné vyhlásenie, že má uzatvorené poistenie zodpovednosti za škody spôsobené tretím osobám v minimálnej hodnote 100 000,00 eur, spolu s kópiou platného potvrdenia o poistení.

Úspešný uchádzač predloží čestné vyhlásenie, že nemá evidované nedoplatky na poistnom na sociálne poistenie, zdravotné poistenie, nedoplatky voči daňovému a colnému úradu.

## INFORMÁCIA O VÝSLEDKU VYHODNOTENIA PONÚK

21.1 Výsledkom postupu verejného obstarávania bude uzavretie zmluvy o dielo s úspešným uchádzačom v súlade s opisom predmetu zákazky medzi verejným obstarávateľom ako objednávateľom služieb na jednej strane a úspešným uchádzačom ako poskytovateľom služieb na strane druhej.

21.2 Podrobné vymedzenie zmluvných podmienok dodania požadovaného predmetu zákazky je vyjadrené v návrhu zmluvy o dielo, ktorý je uvedený v časti B. týchto súťažných podkladov*.*

21.3 Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.

21.4 Verejný obstarávateľ môže uzavrieť zmluvu o dielo s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nebola doručená žiadosť o nápravu alebo ak žiadosť o nápravu bola doručená po uplynutí lehoty alebo ak neboli doručené námietky v prípadoch určených ZVO.

## SKUPINA DODÁVATEĽOV

22.1 Verejného obstarávania sa môže zúčastniť skupina dodávateľov. Verejný obstarávateľ nevyžaduje od skupiny dodávateľov, aby vytvorila právnu formu na účely účasti vo verejnom obstarávaní a pre prípad prijatia ponuky.

22.2 Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy a komunikácie.

22.3 Skupina dodávateľov sa v zmysle § 2 ods. 5 ZVO považuje za uchádzača.

# NÁVRH ZMLUVY O DIELO

**Zmluva o dielo**

uzatvorená podľa § 536 a nasl. Obchodného zákonníka v znení neskorších predpisov

(ďalej len „Zmluva“)

číslo zmluvy objednávateľa: .......................................................................................

**Čl. I**

 **Zmluvné strany**

**Objednávateľ:**

názov: **Ministerstvo pôdohospodárstva a rozvoja**

 **vidieka Slovenskej republiky**

sídlo: Dobrovičova 12, 812 66 Bratislava

zastúpený: Ing. Zuzana Nouzovská, generálna tajomníčka

 služobného úradu

IČO: 00 156 621

Bankové spojenie: Štátna pokladnica

IBAN: SK66 8180 0000 0070 0008 1105

právna forma: rozpočtová organizácia

**(ďalej len „objednávateľ“)**

**a**

**Zhotoviteľ:**

názov:

sídlo:

právna forma:

zastúpený:

Bankové spojenie:

IBAN:

IČO:

DIČ:

IČ DPH:

e-mail:

Zapísaný: v OR vložka oddelenie

**(ďalej len „zhotoviteľ“)**

Objednávateľ alebo zhotoviteľ môže byť v ďalšom texte zmluvy označovaný ako „zmluvná strana“ a objednávateľ a zhotoviteľ môžu byť v ďalšom texte zmluvy označovaní ako „zmluvné strany“.

**PREAMBULA**

Táto zmluva sa uzatvára na základe výsledku verejného obstarávania uskutočneného ako podlimitná zákazka v súlade s § 112 - 116 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej „ZVO“) na predmet zákazky ***„Rekonštrukcia vonkajšej plochy pred administratívnou budovou objednávateľa, Dobrovičova 12, Bratislava“*** za nasledovných podmienok.

**Čl. II**

**Predmet zmluvy**

1. Predmetom tejto zmluvy je rekonštrukcia vonkajšej plochy a jej hydroizolácia pred administratívnou budovou objednávateľa (od chodníka ku schodisku), Dobrovičova 12, Bratislava (ďalej len „dielo“)v rozsahu, kvalite a v súlade podľa:
	1. **špecifikácie** predmetu zmluvy, ktorá tvorí **prílohu č. 1** tejto Zmluvy,
	2. **špecifikácie ceny diela – Výkaz výmer**, ktorá tvorí **prílohu č. 2** tejto Zmluvy,
	3. **článku III.** tejto Zmluvy – **termínov plnenia,**
	4. **fotodokumentácie** poškodenej vonkajšej plochy pred administratívnou budovou objednávateľa (od chodníka ku schodisku), Dobrovičova 12, Bratislava (ďalej len „budova“), ktorá je súčasťou je v prílohy č. 1 tejto Zmluvy.
2. Zhotoviteľ sa zároveň zaväzuje, že zrealizuje pre objednávateľa práce súvisiace s dielom, a to najmä:
3. rozobratie pôvodnej žulovej dlažby, priľahlých cestných obrubníkov, odstránenie pôvodného sypkého ložného podkladu pod dlažbou,
4. dodanie časti novej žulovej dlažby a spätné uloženie aj so zachovalou pôvodnou žulovou dlažbou,
5. zhotovenie hydroizolačnej vrstvy a nového lôžka pod žulovou dlažbou s dodaním potrebných materiálov,
6. murárske o betonárske práce – opravy stien a stropov priľahlého suterénu budovy pod celou rekonštruovanou plochou,
7. prípravné práce, oplotenie staveniska, a jeho zreteľné značenie,
8. odvoz a likvidácia vzniknutého stavebného odpadu podľa potreby a požiadaviek objednávateľa,
9. každodenné upratovanie staveniska a jeho okolia po všetkých prácach,
10. zabezpečenie bezpečného a nepretržitého vstupu a výstupu do a z budovy počas rekonštrukcie vonkajšej plochy pred budovou.

Body 1. a 2. tohto článku sa ďalej v texte spolu označuje ako „*dielo*, resp. *predmet Zmluvy*“.

1. Rozsah diela a jeho presná špecifikácia je stanovená v  prílohe č. 1 tejto Zmluvy – Špecifikácia predmetu zmluvy, ktorá bola vypracovaná na základe požiadaviek objednávateľa, informácií, ako aj miestnej obhliadky. Zhotoviteľ podpisom tejto Zmluvy potvrdzuje, že sa v plnom rozsahu oboznámil s rozsahom a povahou predmetu tejto Zmluvy, so špecifikáciou objednávateľa, s podmienkami verejného obstarávania objednávateľa (súťažnými podkladmi), ako aj s ďalšími východiskovými podkladmi podľa tejto Zmluvy. Zhotoviteľovi sú známe technické, kvalitatívne a iné podmienky potrebné k zhotoveniu diela. Všetky úkony potrebné k zhotoveniu diela sú predmetom činnosti zhotoviteľa. Zhotoviteľ vyhlasuje, že je oprávnený a odborne spôsobilý vykonávať dielo podľa tejto Zmluvy, pričom disponuje takými kapacitami a odbornými znalosťami, ktoré sú k vykonaniu diela potrebné.
2. Objednávateľ dielo vykonané riadne, včas, bez vád a nedorobkov, v súlade so všeobecne záväznými právnymi predpismi SR a v súlade s touto Zmluvou, resp. vykonané v súlade s písomnými dohodami zmluvných strán, prevezme a zaplatí zaň zhotoviteľovi dohodnutú cenu. Zmluvné strany rozumejú, že objednávateľ nemá povinnosť prevziať a ani neprevezme dielo, ktoré by vykazovalo závažné vady, nedorobky, s výnimkou drobných nedostatkov, ak nebránia užívaniu diela.
3. Zhotoviteľ podpisom tejto Zmluvy prehlasuje, že sa podrobne oboznámil s miestom plnenia diela a s existujúcim stavom.

**Čl. III**

**Termín plnenia**

1. Termíny plnenia:
	1. Termín odovzdania / prevzatia staveniska: najneskôr **do 5 (piatich) pracovných dní po nadobudnutí účinnosti tejto Zmluvy,**
	2. Termín začatia prác: **do 5 (piatich) pracovných dní po nadobudnutí účinnosti tejto Zmluvy a v rovnakom termíne predloženie harmonogramu prác a vzoriek žuly podľa bodu 7. tohto článku,**
	3. Termín ukončenia prác: najneskôr **do 5 mesiacov (piatich)  od účinnosti tejto Zmluvy,**
	4. Termín odovzdania diela: najneskôr **do 7 (siedmich) pracovných dní od ukončenia prác podľa zápisu v stavebnom denníku.**
2. Zmluvné termíny uvedené v bode 1. tohto článku sú termíny najneskoršie prípustné a neprekročiteľné s výnimkou:
	1. Vyššej moci (neočakávané prírodné a iné javy),
	2. V prípade zmien a rozsahu podľa pokynov objednávateľa,
	3. Vydania príkazov a zákazov vládnych alebo miestnych správnych orgánov, ak neboli vyvolané situáciou u zhotoviteľa.
3. Predĺžené lehoty plnenia sa určia podľa dĺžky preukázaného zdržania.
4. Ak zhotoviteľ mešká s dodaním podľa zmluvného termínu, môže objednávateľ žiadať náhradu škody v zmysle § 373 a nasledujúcich Obchodného zákonníka, pričom táto Zmluva zostáva v platnosti.
5. V prípade zastavenia prác zo strany objednávateľa budú vykonané práce zúčtované podľa stupňa rozpracovanosti a podľa skutočne dokladovaných nákladov zo strany zhotoviteľa.
6. Zhotoviteľ je povinný bezodkladne v deň vzniku udalosti, vždy písomne ako aj ústnou formou (aj telefonicky), informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu tejto Zmluvy s dôsledkom predĺženia lehoty na odovzdanie diela, zároveň aj s dôsledkom predĺženia lehôt uvedených v harmonograme prác, ako aj o oprávnených dôvodoch takejto udalosti. Ak dôjde k zdržaniu prác, musí zhotoviteľ preukázať, že bolo vyvolané okolnosťami, na ktoré sa odvoláva. V prípade porušenia tohto ustanovenia má objednávateľ právo, za každé aj jednotlivé porušenie, na úhradu ***zmluvnej pokuty vo výške 500,- Eur.*** Ustanovenie o náhrade škody týmto nie je dotknuté.
7. Dielo podľa tejto Zmluvy bude v čase odo dňa začatia prác, do ukončenia prác, podľa bodu 1.2. a 1.3. tohto článku vykonávané v termínoch podľa ***harmonogramu prác***, ktorý predloží zhotoviteľ objednávateľovi v lehote najneskôr ***do 5 (piatich) pracovných dní*** od účinnosti tejto Zmluvy spolu s prebratím a odovzdaním staveniska podľa bodu 1.1. tohto článku. Dielo podľa tejto Zmluvy bude zhotoviteľom dokončené a objednávateľovi odovzdané v termíne podľa bodu 1.4. tohto článku, pokiaľ nedôjde k okolnostiam, na základe ktorých môže dôjsť k odovzdaniu diela v neskoršom čase (napr. z dôvodu oprávneného pozastavenia stavby a pod.).
8. V prípade, ak sa počas realizácie diela vyskytnú akékoľvek prekážky (s výnimkou tých, ktoré by mohol spôsobiť objednávateľ), ktoré by prípadne mohli mať za následok posunutie ktoréhokoľvek termínu zhotovenia diela alebo jeho časti v zmysle tejto Zmluvy, zhotoviteľ sa zaväzuje vykonať všetky možné a dostupné opatrenia na odstránenie hrozby omeškania na vlastné náklady bez nároku ich uplatnenia voči objednávateľovi.
9. Ak posledný deň lehoty alebo termínu určeného pre plnenie povinností uvedených v tejto Zmluve pripadne na sobotu, nedeľu, alebo iný deň pracovného voľna alebo pracovného pokoja, zhotoviteľ je povinný dielo riadne zhotovené odovzdať v najbližší pracovný deň nasledujúci po dni pracovného voľna alebo pracovného pokoja.
10. Ak by v priebehu realizácie diela došlo k rozporom medzi objednávateľom a zhotoviteľom, nesmie dôjsť k zastaveniu, oneskoreniu alebo inému ovplyvneniu prác zhotoviteľom; okrem prípadov uvedených v ust. § 551 ods. 1 Obchodného zákonníka a § 552 ods. 1 Obchodného zákonníka.

**Čl. IV**

**Miesto vykonania predmetu Zmluvy**

1. Miestom realizácie diela je plocha pred administratívnou budovou objednávateľa v Bratislave (od chodníka ku schodisku), Dobrovičova 12 a zo strany Lomonosovej ulice, (ďalej spolu v texte aj ako „stavenisko“).

**Čl. V**

**Cena diela**

1. V súlade so Zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách je cena diela stanovená ako celková a pre daný rozsah diela je konečná, okrem prípadov uvedených v bode 4. tohto článku. Za zhotovenie diela, ktoré je predmetom tejto Zmluvy, zaplatí objednávateľ zhotoviteľovi **celkovú zmluvnú cenu** za dielo vo výške:
	1. Cena bez DPH: ................................. EUR,
	2. Cena DPH: ................................. EUR,
	3. Cena s DPH: ................................. EUR,

(slovom:................................. EUR).

1. Celková cena je stanovená na základe špecifikácie ceny - Výkaz výmer podľa prílohy č. 2 tejto Zmluvy. Za správnosť kalkulácie špecifikácie ceny – Výkaz výmer zodpovedá zhotoviteľ. Takto určená dohodnutá celková cena za dielo je reálna, pokrýva všetky náklady spojené so splnením záväzkov podľa tejto Zmluvy a zhotoviteľ nemá nárok na zvýšenie ceny, ktorý vyplynie ako dôsledok chýb alebo zanedbania povinností pri príprave súťažnej ponuky. Takto vzniknuté dodatočné náklady znáša zhotoviteľ.
2. V celkovej cene sú zahrnuté všetky náklady potrebné na zhotovenie diela podľa tejto Zmluvy. Zhotoviteľ nie je oprávnený účtovať objednávateľovi žiadne iné finančné čiastky, ako sú dojednané v tejto Zmluve.
3. K zmene ceny môže dôjsť:
	1. V prípade zmeny sadzby DPH,
	2. Ak sa pri vykonaní diela objaví potreba činností nezahrnutých v špecifikácii ceny – Výkaz výmer, pokiaľ tieto činnosti neboli predvídateľné v čase uzavretia Zmluvy (naviac práce), môže sa zhotoviteľ domáhať primeraného zvýšenia ceny. Naviac práce môžu byť vykonané výlučne na základe uzavretého písomného dodatku k tejto Zmluve. Objednávateľ môže bez zbytočného odkladu odstúpiť od Zmluvy, ak zhotoviteľ požaduje zvýšenie ceny o sumu, ktorá presahuje o viac ako 10 % cenu určenú na základe rozpočtu. V tomto prípade je objednávateľ povinný nahradiť zhotoviteľovi časť ceny zodpovedajúcu rozsahu čiastočného vykonania diela podľa oceneného rozpočtu.
4. Ostatné zmeny ceny nie sú prípustné.
5. Nárok zhotoviteľa na zaplatenie ceny za dielo vzniká riadnym, včasným, bez vád a nedorobkov, vykonaním diela, vrátane všetkých potrebných certifikátov a fotodokumentácie pred a po realizačného stavu a jeho prevzatím objednávateľom, pokiaľ nie je v tejto Zmluve dojednané inak, resp. dielo bude protokolárne prevzaté jednorazovo zo strany objednávateľa.

**Čl. VI**

**Financovanie, fakturácia a platenie**

1. Objednávateľ zaplatí zhotoviteľovi za riadne a včas zhotovené dielo dojednanú cenu, spôsobom a v lehotách nižšie uvedených.
2. Zmluvné strany sa dohodli, že objednávateľ zaplatí dojednanú celkovú cenu za dielo na základe skutočne zrealizovaných prác, a to na základe faktúry, ktorú vystaví zhotoviteľ v súlade s príslušnými predpismi platnými v čase ich vystavenia.
3. Zmluvné strany sa dohodli, že faktúru za dielo je zhotoviteľ oprávnený vystaviť najskôr v deň protokolárneho prevzatia diela podľa prílohy č. 3 tejto Zmluvy objednávateľom. Neoddeliteľnou súčasťou faktúry je **Protokol o odovzdaní a prevzatí diela podľa prílohy č. 3** tejto Zmluvy. Faktúra je súčasne prehlásením zhotoviteľa, že nebude uplatňovať voči objednávateľovi žiadne ďalšie finančné požiadavky. Faktúru je zhotoviteľ povinný doručiť objednávateľovi na adresu *uvedenú v* záhlaví tejto Zmluvy v tlačenej forme ***v počte 2 ks***, spolu so všetkými dokladmi uvedenými v čl. IX. bod 3. tejto Zmluvy, ako aj s fotodokumentáciou zrealizovaných prác a zabudovaných materiálov.
4. Zmluvné strany si dohodli ***splatnosť faktúry 30 (tridsať) dní*** odo dňa jej doručenia objednávateľovi.
5. Zaplatením faktúry sa rozumie odpísanie finančných prostriedkov z účtu objednávateľa.
6. V prípade vrátenia faktúry zhotoviteľa objednávateľom pre chybné vyúčtovanie ceny alebo nesprávne uvedenie iných podstatných údajov podľa zákona, resp. v prípade absencie prílohy a  dokladov faktúry v zmysle tejto Zmluvy, túto je povinný zhotoviteľ opraviť v čo najkratšom možnom termíne. Počas tohto obdobia nie je objednávateľ s platbou v omeškaní. Nová 30-dňová lehota splatnosti faktúry začne plynúť dňom doručenia opravenej faktúry objednávateľovi.
7. Objednávateľ neposkytne zhotoviteľovi žiadny preddavok na realizáciu predmetu tejto Zmluvy.
8. Žiadna zo zmluvných strán nie je oprávnená postúpiť prípadné pohľadávky voči druhej strane tretej osobe bez predchádzajúceho písomného súhlasu druhej strany, pod následkom neplatnosti takéhoto úkonu. Obsah tejto Zmluvy sa nesmie stať akýmkoľvek zabezpečovacím prostriedkom druhej zmluvnej strany.

**Čl. VII**

**Stavenisko**

1. Stavenisko, odovzdá objednávateľ zhotoviteľovi k prevzatiu v termíne v súlade s čl. III bod 1.1 tejto Zmluvy, o čom zmluvné strany spíšu **„*Zápis o odovzdaní / prevzatí staveniska“,*** pričom zhotoviteľ je povinný stavenisko od objednávateľa prevziať v určený deň. Súčasťou tohto protokolu bude aj fotodokumentácia plochy pred rekonštrukciou, ktorú zhotoviteľ odovzdá objednávateľovi na CD alebo USB nosiči spolu s ostatnou náležitou dokumentáciou ako aj po rekonštrukcii plochy v deň odovzdania a prevzatia zhotoveného diela v zmysle čl. IX. bod 3 tejto Zmluvy. Zhotoviteľ je povinný stavenisko oplotiť a zreteľne aj označiť.
2. Zhotoviteľ je povinný na stavenisku zachovávať čistotu a poriadok, robiť denný poriadok pracoviska, v súlade sa zákonom o odpadoch odstraňovať na svoje náklady odpady vzniknuté jeho činnosťou. Pokiaľ dôjde činnosťou zhotoviteľa k znečisteniu priľahlých komunikácii, chodníkov a plôch, je zhotoviteľ povinný tieto na svoje náklady neodkladne vyčistiť, ako aj tieto kropiť, aby sa zamedzilo prašnosti, pričom uvedené opatrenie na zamedzenie prašnosti sa použije na celé stavenisko. Ak poruší zhotoviteľ povinnosť podľa tohto bodu, a napriek upozorneniu objednávateľa v stavebnom denníku neporiadok v lehote určenej objednávateľom neodstráni, resp. nezamedzí prašnosti, je objednávateľ oprávnený po predchádzajúcom upozornení urobiť poriadok, ako aj zabezpečiť kropenie na zamedzenie prašnosti, na náklady zhotoviteľa a uložiť zmluvnú pokutu vo výške 500,- Eur za každý deň porušenia povinnosti zhotoviteľom.
3. Zhotoviteľ sa zaväzuje pred začatím prác a počas prác na diele skoordinovať práce tak, aby nenarúšali plynulý proces práce v administratívnej budove.
4. Zhotoviteľ svojou činnosťou nesmie narušiť bezpečnosť osôb vchádzajúcich a vychádzajúcich do budovy, ani iných osôb pohybujúcich sa mimo staveniska. V prípade porušenia tohto ustanovenia je objednávateľ oprávnený uložiť zmluvnú pokutu zhotoviteľovi vo výške 500,- Eur za každý deň porušenia povinnosti zhotoviteľom.
5. Zhotoviteľ sa ďalej zaväzuje nenarušiť trvalý a bezpečný príchod a odchod do a z budovy a príjazd a odjazd k a od  objektov v blízkosti staveniska, a to počas celej doby realizácie diela. V prípade porušenia tohto ustanovenia je objednávateľ oprávnený uložiť zmluvnú pokutu zhotoviteľovi vo výške 500,- Eur za každý deň porušenia povinnosti zhotoviteľom.
6. Objednávateľ bude mať na stavenisku, v prípade potreby vlastný stavebný dozor alebo inú objednávateľom poverenú osobu, čo berie zhotoviteľ na vedomie. Kedykoľvek v priebehu realizácie diela bude prostredníctvom neho najmä sledovať, či práce sú vykonávané podľa zmluvných podmienok, technických noriem a iných právnych predpisov.
7. Zhotoviteľ je pre oblasť bezpečnosti a ochrany zdravia pri práci povinný:
8. zabezpečiť dodržiavanie a dodržiavať zásady bezpečnosti a ochrany zdravia pri práci (ďalej len „BOZP“) a ochrany pred požiarmi v súlade s ustanoveniami zákona č. 124/2006 Z. z. o ochrane pred požiarmi v znení neskorších predpisov,
9. vybaviť svojich zamestnancov príslušnými osobnými a ochrannými pracovnými prostriedkami a zabezpečiť ich používanie,
10. pred prvým vstupom na pracovisko objednávateľa zabezpečiť, v spolupráci s objednávateľom, výkon vstupnej inštruktáže BOZP príslušných zamestnancov zhotoviteľa na podmienky objednávateľa,
11. zamestnanci zhotoviteľa sú povinní na pracovisku objednávateľa dodržiavať osobitné interné predpisy vydané objednávateľom, s ktorými budú riadne oboznámení pri vstupnej inštruktáži BOZP a zhotoviteľ preberá zodpovednosť za porušenie týchto osobitných interných predpisov jeho zamestnancami.
12. Zhotoviteľ zabezpečí pri realizácii prác za každých okolností disciplínu a poriadok medzi svojimi pracovníkmi a pracovníkmi všetkých svojich subdodávateľov.
13. Zhotoviteľ vylúči zo staveniska všetky osoby, proti ktorým bude mať objednávateľ odôvodnené námietky. Uvedené námietky sa môžu týkať nedodržiavania pokynov a postupov na stavenisku, nedbanlivosti, nekompetentnosti, nedostatku zručnosti alebo pracovitosti, porušovania bezpečnostných pravidiel alebo pravidiel a pokynov týkajúcich sa dôvernosti a ďalších nedostatkov.
14. Zhotoviteľ je povinný stavenisko ku dňu odovzdania diela vyčistiť a odovzdať v prevádzkyschopnom stave, o čom spíšu zmluvné strany protokol podľa prílohy č. 3 tejto Zmluvy.

**Čl. VIII**

**Stavebný denník**

1. Zhotoviteľ je povinný viesť odo dňa prevzatia staveniska o prácach, ktoré vykonáva, stavebný denník minimálne v dvoch vyhotoveniach, z ktorých jedno je určené pre objednávateľa.
2. Povinnosť viesť stavebný denník sa končí odovzdaním diela zhotoviteľom a prevzatím zo strany objednávateľa, ako celku.
3. K zápisom v stavebnom denníku sa budú obidve zmluvné strany vyjadrovať ***do 3 pracovných dní*** odo dňa vykonania zápisu druhou zmluvnou stranou.
4. Stavebný denník bude počas realizácie prác uložený u vedúceho pracovníka zhotoviteľa. Objednávateľ má právo denne na jednu kópiu zápisov zo stavebného denníka, ktoré odovzdá zhotoviteľ, resp. vedúci pracovník poverený zhotoviteľom, vlastnému stavebnému dozoru objednávateľa alebo poverenému zamestnancovi objednávateľa.
5. Stavebný denník bude obsahovať najmä: dátum, údaje o počasí, údaje o pracovnej dobe, pracovníkov a ich počty, mechanizmy, časový postup prác na stavbe, výkaz výmer dodávok, výkaz skutočne realizovaných stavebných prác. Taktiež prerušenie prác s odôvodnením, záznamy o okolnostiach, ktoré majú vplyv na postup prác, záznamy o vykonaných skúškach, zmeny a odchýlky vykonávaných prác od špecifikácie objednávateľa, zápisy o dohodách zhotoviteľa s objednávateľom, požiadavky oprávnených osôb na odstránenie nedostatkov, škody na stavbe.

**Čl. IX**

**Odovzdanie a prevzatie diela**

1. Zhotoviteľ diela ***najneskôr do 5 (piatich) pracovných dní*** pred ukončením prác vopred oznámi objednávateľovi deň odovzdania a prevzatia diela.
2. Splnenie dodávky diela:
3. povinnosť dodať dielo je splnená jeho riadnym a včasným vykonaním,
4. povinnosť prevziať dielo je splnená vyhlásením objednávateľa v protokole o odovzdaní /prevzatí, že dielo preberá bez vád.
5. O prevzatí diela spíšu zmluvné strany ***„Protokol o odovzdaní a prevzatí diela“,*** podľa prílohy č. 3 tejto Zmluvy, ktorý bude vyhotovený v 3 (troch) vyhotoveniach a obsahuje najmä zhodnotenie akosti vykonaných prác, stanovisko zhotoviteľa a objednávateľa, ako i vyhlásenie objednávateľa, že odovzdané dielo preberá bez vád s dokladmi:
6. vyhlásenia o zhode použitých výrobkov súvisiacich s hydroizoláciou,
7. kópiu stavebného denníka,
8. certifikáty výrobkov, ktoré podliehajú povinnej certifikácií,
9. doklady o spôsobe likvidácie odpadov (vážne lístky, evidenčné listy odpadov, hlásenia o vzniku odpadu),
10. príslušnú fotodokumentáciu o priebehu realizácie diela od odovzdania staveniska po odovzdanie diela.

V prípade, že dielo bude obsahovať vady a nedorobky, tieto sa uvedú v „Protokole o odovzdaní a prevzatí diela“ podľa prílohy č. 3 tejto Zmluvy s termínom ich odstránenia a následným vyhotovením nového „Protokolu o odovzdaní a prevzatí diela“ podľa prílohy č. 3 tejto Zmluvy.

1. Vlastníkom zhotovovaného diela je objednávateľ. Zhotoviteľ znáša nebezpečenstvo škody na zhotovovanej veci až do momentu podpísania Protokolu o odovzdaní a prevzatí diela podľa prílohy č. 3 tejto Zmluvy.
2. Zhotoviteľ je povinný vyzvať objednávateľa na kontrolu prác, ktoré v ďalšom pracovnom postupe budú zakryté alebo sa stanú neprístupnými, a to ***3 (tri) pracovné dni pred ich zakrytím***. V prípade porušenia tohto dojednania má objednávateľ právo vykonať prípadnú previerku na náklady a ťarchu zhotoviteľa. V prípade zakrytých prác je zhotoviteľ povinný pred ich zakrytím vyhotoviť fotodokumentáciu a túto priložiť k faktúre.
3. Objednávateľ si vyhradzuje právo vykonať skúšky tesnosti hydroizolácie rekonštruovanej plochy do pivnice pri dokončení diela za účelom overenia riadneho ukončenia diela v súlade s podmienkami tejto Zmluvy. Ak dielo, ako celok alebo akákoľvek jeho časť, neprejde skúškou tesnosti, zhotoviteľ je povinný následne odstrániť všetky vady alebo iné nedostatky. Objednávateľ si vyhadzuje právo odmietnuť prevziať dielo, ak neboli odstránené všetky nedostatky po vykonaní skúšky tesnosti hydroizolácie.

**Čl. X**

**Práva a povinnosti zmluvných strán**

1. *Zhotoviteľ*
	1. Zhotoviteľ je povinný vykonať dielo riadne, včas, bez vád a nedorobkov na svoje náklady, na svoje nebezpečenstvo a v dojednanom termíne vykonania diela ho odovzdať objednávateľovi.
	2. Zhotoviteľ najneskôr v deň prevzatia staveniska určí zodpovedného a kompetentného zástupcu s uvedením mena a priezviska, kontaktného e-mailu a telefónneho čísla, ktorý bude trvalo riadiť práce na stavenisku a zároveň ho písomne oznámi kontaktnej osobe objednávateľa, ktorou je (Meno: .................................................... Priezvisko: ............................................ E-mail: .....................................@............................................, t.č. ........................................).
	3. Zhotoviteľ môže dielo zabezpečovať len prostredníctvom zamestnancov, resp. subdodávateľov, ktorí majú požadovanú kvalifikáciu, ktorí vykonávajú potrebné práce podľa zmluvne dohodnutých podmienok a v primeranom čase.
	4. Zhotoviteľ predloží dozoru objednávateľa zoznam technikov, resp. zoznam zamestnancov, ktorí sa budú podieľať na realizácii tohto diela a zaväzuje sa, že uvedené osoby budú rešpektovať pokyny zástupcu objednávateľa. V prípade nerešpektovania zástupcu objednávateľa, má dozor objednávateľa právo zakázať vstup príslušným osobám zhotoviteľa na stavenisko a zhotoviteľ je povinný tento zákaz rešpektovať.

* 1. Stroje, zariadenia, konštrukcie a materiál (t.j. všetky prostriedky, ktoré sú potrebné na vykonanie diela) dodá zhotoviteľ na svoje náklady a nebezpečenstvo. Zhotoviteľ zabezpečí na svoje náklady ich dopravu a skladovanie vrátane presunu zo skladu na stavenisko.
	2. Zhotoviteľom použité stavebné materiály, výrobky, konštrukcie a zariadenia musia mať také vlastnosti, aby pri predpokladanej životnosti stavby a bežnej údržbe spĺňali okrem platných STN a EN a iných súvisiacich všeobecne záväzných predpisov SR aj vysoké estetické nároky určené na dielo. Pri vykonávaní diela postupuje zhotoviteľ samostatne, pričom je viazaný pokynmi objednávateľa. Zhotoviteľ je povinný s odbornou starostlivosťou skúmať, či pokyny mu dané objednávateľom sú vhodné k vykonaniu diela. V prípade, ak zhotoviteľ bez zbytočného odkladu neupozorní objednávateľa na nevhodnosť týchto pokynov, zodpovedá za vady diela, ktoré boli týmito pokynmi spôsobené. V prípade, ak bude objednávateľ písomne trvať na svojich pokynoch napriek skutočnosti, že bol na dôvod ich nevhodnosti zhotoviteľom upozornený, nezodpovedá zhotoviteľ za vady diela priamo spôsobené nevhodnosťou týchto pokynov.
	3. Zhotoviteľ je povinný vynaložiť odbornú starostlivosť na zistenie skrytých prekážok, ktoré sa týkajú miesta, kde má byť dielo vykonávané. V prípade, že zistí takéto prekážky a tieto prekážky znemožňujú vykonanie diela riadnym spôsobom, je povinný bez akéhokoľvek odkladu na to upozorniť objednávateľa a navrhnúť mu primeranú zmenu diela. V prípade, ak zhotoviteľ porušil svoju povinnosť tieto prekážky zistiť, má objednávateľ právo na náhradu škody, ktorá mu tým vznikla. Ak zhotoviteľ zistí na stavenisku také prekážky, ktoré mu bránia zhotoviť dielo riadne a včas, je povinný ihneď takéto prekážky oznámiť objednávateľovi a ak sa nedajú odstrániť, navrhnúť objednávateľovi iné vhodné riešenie.
	4. Zhotoviteľ poskytne zástupcom objednávateľa úplný a nerušený prístup na stavenisko a ku všetkej dokumentácii súvisiacej s realizáciou diela.
	5. Zhotoviteľ vyhlasuje, že má uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou ***minimálne vo výške 50 000,- Eur.*** Tieto poistenia sa zhotoviteľ zaväzuje udržiavať v platnosti po celý čas platnosti a účinnosti tejto Zmluvy. Zhotoviteľ je povinný uvedené poistenia preukázať objednávateľovi na jeho požiadanie bezodkladne.
	V prípade porušenia tohto dojednania má právo objednávateľ od tejto Zmluvy odstúpiť a zároveň právo požadovať ***zmluvnú pokutu vo výške 500,- €*** za každé aj jednotlivé porušenie. Ustanovenie o náhrade škody týmto nie je dotknuté.
	6. Zhotoviteľ zodpovedá za každodennú čistotu a poriadok na mieste zhotovovania diela, stavenisku a je povinný na vlastné náklady odstrániť odpady, ktoré vznikli v dôsledku jeho činnosti. Príslušné doklady o naložení s odpadom je povinný odovzdať objednávateľovi najneskôr pri odovzdaní diela. Zhotoviteľ sa zaväzuje všetku ním spôsobenú sutinu, odpadový a obalový materiál sám priebežne odstraňovať v zmysle čl. II. bod 2 písm. f) tejto Zmluvy. Zhotoviteľ je povinný uvoľniť stavenisko v lehote uvedenej v preberacom protokole.
	7. Stráženie staveniska, vrátane svojich zariadení a materiálov si po dobu realizácie diela zabezpečuje zhotoviteľ.
	8. Zhotoviteľ je povinný pred každou činnosťou, ktorej ukončenie bude vyžadovať kontrolu kontaktovať písomne (e-mailom) dozor objednávateľa najneskôr 1-2 pracovné dni pred jej uskutočnením za účelom posúdenia kvality realizovaných prác.
1. *Objednávateľ*
	1. Objednávateľ je oprávnený kedykoľvek vykonať kontrolu vykonávania diela. V prípade, ak objednávateľ zistí, že zhotoviteľ pri vykonávaní diela porušuje svoje povinnosti, je zhotoviteľ povinný bez akéhokoľvek odkladu odstrániť závady (chyby, nedostatky, nedorobky a pod.) na diele a vykonávať ďalej dielo riadne. Ak tak zhotoviteľ neurobí ***do 7 (siedmich) pracovných dní***, má objednávateľ právo od Zmluvy odstúpiť.
	2. Objednávateľ je oprávnený podať námietky proti osobám zhotoviteľa, pri ktorých práci má dôvodné podozrenie, že nie sú v súlade s právnymi predpismi, technickými normami alebo ich činnosť môže viesť k ohrozeniu života a zdravia na stavenisku alebo môže dôjsť k škode na majetku objednávateľa.
	3. Vlastný stavebný dozor objednávateľa, resp. iné objednávateľom poverené osoby, sú oprávnené dať pracovníkom zhotoviteľa príkaz prerušiť prácu na diele, ak je ohrozená bezpečnosť na stavenisku, život alebo zdravie zamestnancov objednávateľa pracujúcich na stavbe, dielo nie je vykonávané v požadovanej kvalite alebo hrozia iné vážne škody a zodpovedný pracovník zhotoviteľa nie je dosiahnuteľný.

**Článok XI.**

**Subdodávateľ, zmena subdodávateľa**

1. Objednávateľ môže na plnenie tejto Zmluvy využiť subdodávateľov. Zoznam subdodávateľov tvorí Prílohu č. 4 tejto Zmluvy a obsahuje údaje o všetkých známych subdodávateľoch zhotoviteľa v čase uzatvorenia Zmluvy a údaje o osobe oprávnenej konať za subdodávateľa v rozsahu meno a priezvisko, funkcia, adresa pobytu, dátum narodenia, podiel subdodávky v % a stručný opis predmetu plnenia subdodávky.
2. Využitím subdodávateľov na plnenie tejto Zmluvy nie je dotknutá zodpovednosť zhotoviteľa za plnenie tejto Zmluvy.
3. V prípade, ak bude mať počas plnenia tejto Zmluvy zhotoviteľ záujem uzavrieť zmluvu so subdodávateľom, ktorý sa bude podieľať na realizácii diela, je povinný rešpektovať nasledovné pravidlá:

každý subdodávateľ musí spĺňať podmienky týkajúce sa osobného postavenia podľa § 32 ods. 1písm. e) a f) ZVO a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 ZVO,

v prípade, ak sú splnené podmienky podľa § 2 zákona č. 315/2016 Z. z., subdodávateľ má povinnosť byť zapísaný v registri partnerov verejného sektora. Nesplnenie tejto povinnosti alebo výmaz subdodávateľa z registra partnerov verejného sektora znamená, že zhotoviteľ nesmie poskytnúť plnenie podľa tejto Zmluvy prostredníctvom tohto subdodávateľa,

každý subdodávateľ musí byť schopný realizovať príslušnú časť diela v rovnakej kvalite ako zhotoviteľ. Identifikáciu subdodávateľa spolu s dokladmi, že tento subdodávateľ spĺňa podmienky v zmysle bodu 3. písm. a) tohto článku, musí zhotoviteľ predložiť objednávateľovi v dostatočnom čase pred dodaním diela podľa tejto Zmluvy. Objednávateľ má právo odmietnuť podiel na realizácii plnenia predmetu Zmluvy subdodávateľom, ak nie sú splnené podmienky uvedené v bode 3. písm. a) tohto článku Zmluvy. Osoba, ktorá sa má stať subdodávateľom, sa ním stáva v prípade splnenia podmienok v zmysle tohto bodu dňom schválenia zo strany objednávateľa.

1. K zmene subdodávateľa môže dôjsť len na základe udeleného súhlasu objednávateľa. Zhotoviteľ je povinný objednávateľovi v dostatočnom čase pred dodaním diela predložiť písomné oznámenie o zmene subdodávateľa, ktoré bude obsahovať minimálne: identifikačné údaje navrhovaného nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, doklady na preukázanie splnenia podmienok účasti týkajúce sa osobného postavenia navrhovaného subdodávateľa podľa § 32 ods. 1 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. V prípade, že navrhovaný subdodávateľ nebude spĺňať podmienky uvedené bodu 1. písm. a) tohto článku, objednávateľ písomne požiada o jeho náhradu. Zhotoviteľ doručí návrh nového subdodávateľa do 3 (troch) pracovných dní odo dňa doručenia žiadosti o jeho náhradu, ak objednávateľ neurčí dlhšiu lehotu.
2. Zhotoviteľ je povinný oznámiť objednávateľovi akúkoľvek zmenu údajov o subdodávateľovi, ktorý je uvedený v Prílohe č. 4 tejto Zmluvy najneskôr do 3 (troch) pracovných dní od kedy zmena údajov u subdodávateľa nastala.
3. Zmluvné strany sa dohodli, že v prípade zmeny údajov o subdodávateľovi alebo v prípade zmeny v osobe subdodávateľa sa Príloha č. 4 tejto Zmluvy - Zoznam subdodávateľov aktualizuje bez potreby uzatvorenia dodatku k tejto Zmluve.

**Čl. XII**

**Záručná doba zodpovednosť za vady**

1. Zhotoviteľ bude pri realizácii diela postupovať s odbornou starostlivosťou čo najšetrnejšie, najmä tak, aby nedošlo k poškodeniu existujúcej budovy a jej súčastí. Prípadné poškodenia, ktoré vzniknú činnosťou zhotoviteľa, budú opravené zhotoviteľom na jeho náklady bezodkladne, najneskôr však ***v lehote 10 (desiatich) kalendárnych dní***.
2. Zhotoviteľ ručí za to, že dielo bude mať v dobe jeho odovzdania / prevzatia zmluvne dohodnuté vlastnosti, že zodpovedá technickým normám a predpisom, že počas záručnej doby bude mať dielo vlastnosti dohodnuté v tejto Zmluve, a že nemá nedostatky, ktoré by rušili alebo znižovali hodnotu a schopnosť jeho používania k obvyklým alebo v Zmluve predpokladaným účelom.
3. Záručná doba na dielo je ***60 mesiacov*** a začína plynúť odo dňa protokolárneho prevzatia zhotoveného diela podľa prílohy č. 3 tejto Zmluvy.
4. Počas trvania tejto Zmluvy a počas záručnej doby odstráni zhotoviteľ na žiadosť objednávateľa akékoľvek vytknuté vady diela, resp. chyby na diele. Uvedené dojednanie sa vzťahuje na práce, alebo materiál potrebný na odstránenie vád, nedostatkov alebo opomenutia pri prácach.
5. Na žiadosť objednávateľa je zhotoviteľ povinný bez zbytočného odkladu vady na diele odstrániť, nakoľko za vady zodpovedá. V sporných prípadoch nesie náklady až do rozhodnutia o reklamácii zhotoviteľ.
6. Oznámenie vád (reklamácia) diela musí byť vykonané len písomne, inak je neplatné. Musí obsahovať označenie vady, miesto, kde sa vada nachádza a popis, ako sa vada prejavuje. Skryté vady, t.j. vady, ktoré objednávateľ nemohol zistiť pri prevzatí diela a vyskytnú sa v záručnej dobe, je objednávateľ povinný ich reklamovať u zhotoviteľa písomne.
7. Zhotoviteľ sa zaväzuje odstraňovať všetky vady zo ***záruky bezodkladne max. do 3 pracovných dní*** od doručenia písomného oznámenia objednávateľom. Zmluvné strany sa môžu v odôvodnených prípadoch dohodnúť aj na inej lehote, potrebnej na odstránenie vád. Havarijné stavy je povinný zhotoviteľ odstrániť obratom po ich nahlásení objednávateľom. Právo určenia, či ide o vadu, alebo havarijný stav, má objednávateľ.
8. V prípade výskytu akýchkoľvek vád diela má objednávateľ právo zvoliť si z nasledujúcich nárokov:
9. požadovať primeranú zľavu z ceny za dielo;
10. požadovať bezplatné prevedenie opravy diela, resp. dodanie chýbajúcich častí, výmeny častí diela a pod.;
11. iné práva podľa zákona, resp. podľa tejto Zmluvy.
12. **Objednávateľ prednostne uplatní nárok a), alebo b), pokiaľ to bude pre neho účelné.** Uplatnením si niektorých z vyššie uvedených nárokov nezaniká právo objednávateľa nanáhradu škody, ktorá mu v súvislosti s vadou diela vznikla.

**Čl. XIV**

**Doručovanie**

1. Akékoľvek oznámenie alebo iný dokument, ktorý má byť doručený podľa tejto Zmluvy, ak táto Zmluva neustanovuje inak, bude vyhotovený písomne a môže byť doručený osobne, alebo doporučenou poštou s doručenkou, na adresu, uvedenú v záhlaví tejto Zmluvy, e-mailom podľa čl. X bod 1. 2 tejto Zmluvy alebo do e- schránky príslušnej zmluvnej strany.
2. Akékoľvek oznámenie alebo iný dokument bude považovaný za doručený, ak sa nepreukáže niečo iné:
* pri osobnom doručení v okamihu doručenia,
* pri odoslaní doporučenou poštou s doručenkou v deň, ktorý je uvedený na doručenke ako deň doručenia, prípadne v deň, keď sa zásielka vráti ako nedoručená.

**Čl. XV**

**Predčasné ukončenie Zmluvy, Odstúpenie od Zmluvy**

1. Táto Zmluva môže byť predčasne ukončená z nasledujúcich dôvodov:
* odstúpením od Zmluvy,
* písomnou dohodou zmluvných strán,
* splnením všetkých záväzkov podľa Zmluvy zmluvnými stranami.
1. Každá zo zmluvných strán má právo od Zmluvy odstúpiť v prípade, ak tak určuje táto Zmluva, alebo pri podstatnom porušení Zmluvy, a to písomným oznámením druhej strane o odstúpení od Zmluvy, v prípade výskytu ktorejkoľvek zo skutočností oprávňujúcej príslušnú stranu na odstúpenie od Zmluvy.
	1. Odstúpením od Zmluvy zanikajú všetky práva a povinnosti zmluvných strán vyplývajúce z tejto Zmluvy, od momentu odstúpenia, okrem nárokov na náhradu škody, nárokov na zmluvné alebo zákonné sankcie a nárokov vyplývajúcich z ustanovení o poskytovaní záruky a zodpovednosti za vady tej časti diela, ktorá bola do odstúpenia zrealizovaná. Účinky odstúpenia od Zmluvy nastanú ku dňu doručenia oznámenia o odstúpení druhej zmluvnej strane.
	2. Za podstatné porušenie Zmluvy sa považuje najmä:

a) Omeškanie zhotoviteľa s dodaním časového harmonogramu a vzoriek žuly v zmysle *čl. III, bodu 1.3 tejto Zmluvy*,

b) Nezačatie prác na diele v dohodnutom termíne v zmysle čl. III. bodu 1.2 tejto Zmluvy,

c) Omeškanie zhotoviteľa s odovzdaním diela o ***viac ako 30 kalendárnych dní***,

d) Ak zhotoviteľ bude vykonávať stavebné práce v rozpore s podmienkami dohodnutými v tejto Zmluve alebo technologickými postupmi určenými platnými STN normami,

e) Ak zhotoviteľ bude postupovať pri výkone práce tak, že to bude nasvedčovať tomu, že zmluvný termín dokončenia diela nebude dodržaný pre okolnosti na strane zhotoviteľa,

f) Ak objednávateľ neposkytne spolupôsobenie dohodnuté v tejto Zmluve pri zhotovovaní diela a toto nesplnenie zmarí u zhotoviteľa možnosť vykonať dielo,

g) Ak objednávateľ v rozpore s touto Zmluvou ***do 30 kalendárnych dní*** neprevezme ponúknuté a riadne dokončené dielo zhotoviteľom alebo neurobí opatrenia nasvedčujúce ochote objednávateľa dielo prevziať,

h) Ak táto Zmluva spája s určitým porušením Zmluvy právo tej – ktorej strany od Zmluvy odstúpiť,

i) Zistenie porušenia povinností zhotoviteľa majúcich za následok nesprávne zhotovovanie diela počas realizácie diela (t.j. výskyt väčšieho počtu nedostatkov diela (aspoň 3), resp. výskyt podstatných vád diela, ktoré zhotoviteľ neodstráni v primeranej lehote napriek upozorneniu stavebného dozoru objednávateľa),

j) Omeškanie objednávateľa s platením oprávnene vystavenej a riadne doručenej faktúry ***o viac ako 30 kalendárnych dní***,

k) Ak zhotoviteľ použije iné materiály ako tie, ktorých použitie bolo odsúhlasené stavebným dozorom objednávateľom,

l) Ak počas realizácie diela dôjde k poškodeniu diela alebo jeho časti, k poškodeniu alebo strate materiálov alebo technologického zariadenia a zhotoviteľ ich **nenahradí** na vlastné náklady a nezabezpečí, aby dielo vyhovovalo podmienkam tejto Zmluvy,

m) Ak zhotoviteľ bez súhlasu objednávateľa postúpi práva a záväzky z tejto Zmluvy na tretiu osobu,

n) Vykonanie akejkoľvek zmeny diela bez súhlasu objednávateľa,

o) Preukázané porušenie právnych predpisov SR a ES v rámci realizácie diela súvisiacich s činnosťou zhotoviteľa,

p) Poskytnutie nepravdivých alebo zavádzajúcich informácií, resp. neposkytnutie informácií v súlade s podmienkami tejto Zmluvy zo strany zhotoviteľa.

1. Po predčasnom ukončení Zmluvy je zhotoviteľ povinný vyhotoviť „finančné vysporiadanie“ tejto Zmluvy. Finančné vysporiadanie sa stanoví vo výške pohľadávok, na ktoré majú strany nárok. Práce a dodávky realizované ku dňu odstúpenia od tejto Zmluvy sa vyúčtujú podľa zmluvných cien v preukázateľnom rozsahu.
2. V prípade odstúpenia objednávateľa od tejto Zmluvy má objednávateľ v dôsledku podstatného porušenia tejto Zmluvy zhotoviteľom nárok na zaplatenie zmluvnej pokuty ***vo výške 5 % z ceny*** diela bez DPH. Zaplatením zmluvnej pokuty nie je dotknutý nárok na náhradu škody.
3. V prípade odstúpenia od tejto Zmluvy je zhotoviteľ povinný ***v lehote 7 (siedmich) kalendárnych dní*** od doručenia oznámenia o odstúpení od Zmluvy uvoľniť dielo pre objednávateľa a po uplynutí tejto lehoty sa nesmie zdržiavať v areáli budovy. V tejto lehote je taktiež povinný dodržať všetky ustanovenia tejto Zmluvy týkajúce sa staveniska.

**Čl. XVII**

**Záverečné ustanovenia**

1. Táto Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia Centrálnom registri zmlúv vedenom Úradom vlády Slovenskej republiky.
2. Očíslované dodatky k tejto Zmluve je možné uzatvoriť výlučne v súlade s ust. § 18 ZVO v platnom znení. Každý dodatok k tejto Zmluve sa uzatvára za rovnakých podmienok ako táto Zmluva.
3. Neoddeliteľnou súčasťou tejto Zmluvy sú prílohy:

Príloha č.1 – Špecifikácia predmetu zmluvy,

Príloha č.2 – Špecifikácia ceny diela – Výkaz výmer,

Príloha č.3 – vzor Protokol o odovzdaní a prevzatí diela,

Príloha č.4 – Zoznam subdodávateľov.

1. Všetky právne vzťahy, ktoré sú založené touto Zmluvou sa riadia výlučne slovenským právnym poriadkom. Pokiaľ nie je v tejto Zmluve uvedené inak, spravujú sa práva a povinnosti zmluvných strán podľa príslušných ustanovení slovenského Obchodného zákonníka č. 513/1991 Zb. v platnom znení a ďalšími súvisiacimi slovenskými všeobecne záväznými právnymi predpismi ako aj príslušnými STN vzťahujúcimi sa na predmet tejto Zmluvy.
2. Zmluvné strany sa súčasne dohodli, že v prípade zmeny identifikačných údajov uvedených v záhlaví tejto Zmluvy alebo kontaktných osôb uvedených v  čl. X bod 1.2 tejto Zmluvy,  nie je potrebné uzatvárať dodatok k tejto Zmluve.  Zmenu údajov je zmluvná strana povinná oznámiť druhej zmluvnej strane ***v lehote 5 (piatich) pracovných dní***.
3. Zmluvné strany sa zaväzujú prípadné spory z tejto Zmluvy, rozpory vo výklade niektorých ustanovení alebo rozpory pri uzatváraní dodatkov riešiť vzájomným rokovaním. Ak pri riešení rozporov nedôjde k súhlasnému stanovisku zmluvných strán ani na rokovaní štatutárnych orgánov, je ktorákoľvek strana oprávnená predložiť spor na rozhodnutie príslušnému súdu.
4. Ak ktorékoľvek ustanovenie Zmluvy je alebo sa stane neplatným či nevykonateľným, jeho neplatnosť alebo nevykonateľnosť nemá vplyv na platnosť ktoréhokoľvek iného ustanovenia Zmluvy. Strany súhlasia s tým, že vykonajú všetky kroky potrebné k dosiahnutiu rovnakého výsledku, ktorý zamýšľalo neplatné alebo nevykonateľné ustanovenie.
5. Táto Zmluva je vyhotovená v 5 (piatich) vyhotoveniach, z ktorých 4 (štyri) vyhotovenia obdrží objednávateľ a 1 (jedno) vyhotovenie obdrží zhotoviteľ.
6. Zmluvné strany na znak súhlasu s obsahom tejto Zmluvy ako prejav ich slobodnej a vážnej vôle, túto vlastnoručne podpisujú.

V Bratislave, dňa ...................... V ........................., dňa ......................

 Za objednávateľa: Za zhotoviteľa:

 Ing. Zuzana Nouzovská

generálna tajomníčka služobného úradu

**Príloha č.1 zmluvy o dielo – Špecifikácia predmetu zmluvy**

**Podrobný opis a technická špecifikácia predmetu zmluvy**

**Predmetom zákazky je:**

Sanácia pochôdznej plochy zo žulovej dlažby pred vstupom do objektu administratívnej budovy Ministerstva pôdohospodárstva a rozvoja vidieka Slovenskej republiky, vyspravením resp. výmenou poškodenej dlažby za novú a nanesením hydroizolačnej vrstvy aby sa zamedzilo prenikaniu vlhkosti do priestorov na 1.PP pod pochôdznou plochou. Zároveň sa rieši aj sanácia vnútorných priestorov na 1.PP, kde sa odstránia a nahradia vlhkosťou zdegradované omietky stien a stropu a zároveň sa vyspravia poškodené miesta nosných konštrukcií pomocou reprofilačnej malty.

**Účel stavby**

Cieľom je zamedzenie prenikania vlhkosti do priestorov 1.PP a zároveň zvýšenie estetického

dojmu výmenou resp. vyspravením jestvujúcej dlažby pred vstupom do objektu ministerstva.

**Účelové jednotky**

Charakter stavby: rekonštrukcia

Predpokladaný termín výstavby: 3 týždne (Uvedený termín zahŕňa len realizačnú fázu rekonštrukcie, a to búracie a izolačné práce a pokládku novej dlažby. Termín plnenia uvedený v bode 1.3. tejto zmluvy - 5 mesiacov zahŕňa okrem realizačnej časti aj nákup, prípadne výrobu novej dlažby, potvrdenie a schválenie  pamiatkovým úradom a podobne)

Číslo parcely: parc. č. 8943/2, 8943/3, 8946/1

Kat. území: Staré Mesto

Obec: Bratislava I

Okres: Bratislava

Stavebník: Ministerstvo pôdohospodárstva a rozvoja vidieka Slovenskej republiky

Plocha

(pochôdzna): 330,24 m2

Plocha

(1.PP): 252,77 m2

**Predmetom rekonštrukcie je najmä:**

- **v rámci interiéru**:

-sanácia poškodených častí nosných konštrukcií reprofilačnou maltou

-nahradenie vlhkosťou zdegradovaných omietok stien a stropu

-maľba priestorov 1.PP v riešených miestnostiach

-**v rámci exteriéru**:

-výmena poškodenej dlažby pochodnej plochy pred vstupom do budovy

-realizácia hydroizolačnej vrstvy v skladbe pochôdznej plochy

Pôvodná dlažba je zo žulového obkladu vo farebnom prevedení žula beta rosa, v rámci výmeny dlažby je požadované, aby nová dlažba spĺňala technické špecifikácie pre exteriérové obklady a najmä aby zodpovedala farebnej škále pôvodnej dlažby, nakoľko bude predmetom schvaľovania pamiatkovým úradom.

Súčasťou podkladov je aj fotodokumentácia hlavného vstupu, kde sú zachytené pôvodné obklady.

**Búracie práce**

Zahrňujú najmä:

- odstránenie omietky stropu v celom rozsahu

- odstránenie a očistenie nesúdržných a poškodených častí stropnej konštrukcie po zdravý betón

- odstránenie omietok stien v celom rozsahu

- vybúranie podkladných vrstiev jestvujúcej dlažby po úroveň betónovej vrstvy v skladbe

- vyrezanie časti asfaltobetónového chodníka pre potreby rozobratia jestvujúcej žulovej dlažby a nanesenia hydroizolačnej vrstvy nad 1.PP

- dočasné odstránenie jestvujúcej žulovej dlažby vrátane schodiskových stupňov a jej opatrné očistenie

pre potreby spätného použitia

- dočasné lokálne odstránenie jestvujúceho kamenného obkladu steny oddeľujúceho múrika (uvoľnené

kusy) a jeho opatrné očistenie pre potreby spätného použitia

- dočasné rozobratie jestvujúcej zámkovej dlažby pre potreby rozobratia jestvujúcej žulovej dlažby

**Popis búracích prác:**

V objekte sa budú búrať iba nenosné konštrukcie. Búranie sa nesmie prerušiť, ak nie je zabezpečená stabilita búranej steny, alebo jej časti. Vzniknutý odpad bude zaradený do kategórie obyčajných odpadov. S odpadom, ktorý vznikne počas búrania bude zhotoviteľ stavby nakladať v zmysle platnej legislatívy o odpadoch zákona č. 79/2015 Z.z. o odpadoch bude tento odpad zhodnocovať pri svojej činnosti, alebo na jeho zneškodnenie využije skládku odpadov.

**Vodorovné nosné konštrukcie**

Navrhované stavebné úpravy si vyžadujú očistenie resp. odstránenie nesúdržných a poškodených častí

železobetónovej stropnej konštrukcie až po zdravý betón. Následne je potrebné mechanicky očistenie

skorodovanej výstuže od hrdze a jej následné opatrenie 2x antikoróznym náterom a vyrovnanie nerovností sanačnou reprofilačnou maltou.

**Strešná konštrukcia**

Navrhované stavebné úpravy si vyžadujú realizáciu cementovej hydroizolácie nanášanej v dvoch

vrstvách v skladbe pochôdznej plochy, ktorá tvorí strešnú konštrukciu pre 1.PP.

**UPOZORNENIE:**

Zhotoviteľ je povinný počas realizácie stavby dodržiavať ustanovenia vyhláškyč.147/2013 Z. z – ktorou sa ustanovujú podrobnosti o zaistení bezpečnosti a ochrany zdravia pri stavebných prácach a prácach
s nimi súvisiacich a podrobnosti o odbornej spôsobilosti na výkon niektorých pracovných činností
a dôsledne bude sledovať ich dodržiavanie.

Zhotoviteľ stavby je povinný realizovať všetky práce podľa platných noriem s dodržaním technologických postupov a bezpečnostných predpisov.

Akékoľvek zmeny na stavbe je nutné prekonzultovať s GP a zrealizovať po odsúhlasení projektantom
a investorom.

Koncepcia postupu výstavby

Presná koncepcia výstavby a prác bude určená v POV druhého stupňa zhotovenom realizátorom stavby. Upozorňujeme na požiadavku organizovať stavebné práce tak, aby nebol obmedzený chod objektu (sprístupnený min. jeden hlavný vstup) administratívnej budovy ministerstva a aby boli splnené požiadavky vydané stavebným úradom.

Koncepcia zariadenia staveniska

Objekty zariadenia staveniska bude tvoriť vonkajšia skladovacia plocha (10m2).

Pre pracovníkov stavby bude slúžiť ako hygienické zariadenie priestory toaliet v objekte administratívnej budovy. Stavenisko bude oplotené dočasným mobilným oplotením. V mobilnom oplotení bude riešený vstup na stavenisko – otváravá časť dočasného mobilného plotenia.

 Prevádzkové a výrobné zariadenia staveniska:

- vonkajšie skladovacie plochy

- vnútorné skladovacie plochy

- prenosný staveniskový rozvádzač

- ručné elektrické náradie

V prípade, ak opis predmetu zmluvy obsahuje informácie týkajúce sa konkrétneho výrobku, obchodnej značky alebo výrobného postupu, objednávateľ akceptuje ekvivalent, za predpokladu, že uchádzačom predložené riešenie spĺňa minimálne technické požiadavky alebo vyššie. Splnenie minimálnych požiadaviek preukazuje uchádzač.

**Príloha č. 2 zmluvy o dielo – Špecifikácia ceny diela – Výkaz výmer**

(prázdny výkaz výmer je Prílohou č. 1 súťažných podkladov a do zmluvy sa doplní na základe ponuky úspešného uchádzača)

**Príloha č. 3 zmluvy o dielo – vzor Protokol o odovzdaní a prevzatí diela**

|  |  |  |
| --- | --- | --- |
| **Objednávateľ – názov a sídlo:**Ministerstvo pôdohospodárstva a rozvoja vidieka SRDobrovičova 12, 812 66 BratislavaIČO: 00 156 621  | **Príloha č. 3 k zmluve o dielo****vzor****PROTOKOL****O ODOVZDANÍ A PREVZATÍ DIELA** | **Zhotoviteľ – názov a sídlo, IČO:** |
| **Dátum začatia:** | **Názov:**„Rekonštrukcia hlavného vstupu a hydroizolácie“**Miesto realizácie diela**: administratívna budova MPRV SR, Bratislava Dobrovičova 12, 812 66 | **Číslo zápisu:**1 |
| **Objednávka :** Zmluva o dielo zo dňa DDMMRRRR číslo zmluvy objednávateľa: ............................. |
| **Dátum začatia prác:** | **Dátum dokončenia prác:** |
| **Súpis ojedinelých nedorobkov a vád zrejmých pri odovzdaní a prevzatí:** |
| **Dohoda o opatreniach a lehotách pre odstránenie vád a nedorobkov:** |
| **Dohoda o zabezpečení prístupu zhotoviteľa do objektu za účelom odstránenia vád a nedorobkov:** |
| **Termín vypratania staveniska:** |
| **Záručná doba:**Záručná doba začína plynúť dňom podpísania tohto protokolu o odovzdaní a prevzatí diela zmluvnými stranami a trvá 60 mesiacov. |
| **Súpis príloh:** |
| **Cena diela**: podľa Rozpočtu Zhotoviteľa zo dňa DDMMRRRR |
| **Dátum ukončenia odovzdania a prevzatia:** |
| **Zástupcovia** | **Meno a priezvisko** | **Funkcia** | **Pečiatka a podpis** |
| Zástupca zhotoviteľa |  |  |  |
|  |  |  |
| Zástupca objednávateľa |  |  |  |
|  |  |  |
| **Počet vyhotovení protokolu: 3**x | **Rozdeľovník: 1**x zhotoviteľ 2x objednávateľ |

**VZOR**

**PROTOKOL O ODOVZDANÍ A PREVZATÍ DOKUMENTÁCIE**

Podľa zmluvy o dielo zo dňa ................ (ďalej len „zmluva“) zhotoviteľ: ..................................... IČO:........................ odovzdáva a objednávateľ Ministerstvo pôdohospodárstva a rozvoja vidieka SR so sídlom Dobrovičova 12, Bratislava, IČO: 00 156 621 preberá doklady vzťahujúce sa k predmetu citovanej zmluvy o dielo v rozsahu:

1. vyhlásenia o zhode použitých výrobkov.................ks;
2. kópiu stavebného denníka.................ks;
3. certifikáty výrobkov, ktoré podliehajú povinnej certifikácií .................ks;
4. doklady o spôsobe likvidácie odpadov (vážne lístky, evidenčné listy odpadov, hlásenia o vzniku odpadu) .......................................ks;
5. príslušnú fotodokumentáciu .....................ks;
6. záručné listy.............................ks;
7. iné...............................................................ks

Objednávateľ preberá predmet zmluvy bez vád\* s vadami \* ..................................................................................................................................................................................................................................................................................................................................................................................................................................................................................................................................................................................................................

a termín na odstránenie vád ................................................................................................................................................................................................................................................................................................................................................................................................................................................................................................................................................................................................................................................................................................................................................................

V Bratislave dňa .............................

............................................ .......................................................

Zhotoviteľ Objednávateľ

\*nehodiace sa prečiarknite

**Príloha č. 4 zmluvy o dielo – Zoznam subdodávateľov**

**Zoznam subdodávateľov**

**(ak sa uplatňuje)**

|  |  |  |  |  |  |
| --- | --- | --- | --- | --- | --- |
| P. č. | Obchodné meno a sídlo subdodávateľa | Údaje o osobe oprávnenej konať za subdodávateľa (meno a priezvisko, dátum narodenia, adresa pobytu) | IČO | % podiel na zákazke | Predmet subdodávok |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

\*za subdodávateľa sa považuje hospodársky subjekt, ktorý uzavrie alebo uzavrel
 s úspešným  uchádzačom  písomnú odplatnú zmluvu na plnenie určitej časti zákazky/zmluvy.

# OPIS PREDMETU ZÁKAZKY

1. **Názov predmetu zákazky**

Rekonštrukcia hlavného vstupu a hydroizolácie

1. **Opis predmetu zákazky**

**Uvedené v Prílohe č. 1 Zmluvy o dielo**

# KRITÉRIÁ NA VYHODNOCOVANIE PONÚK A SPOSOB ICH UPLATNENIA

**1. Kritériá na vyhodnotenie ponúk**

Verejný obstarávateľ bude v rámci podlimitnej zákazky vyhodnocovať ponuky podľa nižšie uvedených kritérií a spôsobu ich hodnotenia.

**Kritérium na vyhodnotenie ponúk v rámci tohto postupu verejného obstarávania:**

**Najnižšia Cena za celý predmet zákazky v eur s DPH**

**2. Spôsob uplatnenia kritérií**

Ako prvý v poradí bude označený ten uchádzač, ktorý ponúkne najnižšiu cenu za celý predmet zákazky v EUR s DPH . Ako druhý v poradí bude označený ten uchádzač, ktorý ponúkne druhú najnižšiu cenu. Poradie ostatných uchádzačov sa stanoví obdobne v závislosti od výšky ponúknutej ceny.

Úspešným uchádzačom sa stane ten uchádzač, ktorý sa za predpokladu splnenia požiadaviek verejného obstarávateľa na predmet zákazky a splnenia podmienok účasti umiestni na prvom mieste v poradí v súlade s predchádzajúcim bodom.

# NÁVRH NA PLNENIE KRITÉRIÍ

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

**Návrh na plnenie kritérií:**

|  |  |
| --- | --- |
|  | **Cena v EUR** |
| **bez DPH** | **DPH 20%** | **Spolu s DPH** |
| **Cena za celý predmet zákazky v EUR s DPH** |  |  |  |

Súčasťou ponuky uchádzača bude aj **rozpis ceny** za celý predmet zákazky v zmysle výkazu výmer – Príloha č. 1 súťažných podkladov.

Meno a priezvisko[[1]](#footnote-1): ..................................................

*(podpisuje osoba alebo osoby oprávnené konať v mene uchádzača v súlade s výpisom z obchodného registra alebo iného úradného registra, v ktorom je uchádzač zapísaný) alebo osoba splnomocnená.*

*V prípade skupiny – splnomocneným členom skupiny.*

Miesto a dátum: .......................................................

# SÚHLAS UCHÁDZAČA S OBSAHOM NÁVRHU ZMLUVY

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti B. súťažných podkladov k podlimitnej zákazke s názvom: „Rekonštrukcia hlavného vstupu a hydroizolácie“.

 V ..............................., dňa ...............................

..............................................................

(uviesť podpis konajúcej osoby za uchádzača v súlade so zápisom v OR SR alebo v inej relevantnej evidencii, t. j. uviesť napr. obchodné meno spoločnosti + podpis konajúcej osoby)

## VYHLÁSENIE UCHÁDZAČA

My, dole podpísaní, týmto vyhlasujeme, že:

1. Preštudovali sme a v plnej miere súhlasíme s podmienkami podlimitnej zákazky na predmet zákazky **Rekonštrukcia hlavného vstupu a hydroizolácie,** vyhlásenú verejným obstarávateľom Ministerstvo pôdohospodárstva a rozvoja vidieka SR so sídlom Dobrovičova 12, 812 66 Bratislava vo Vestníku verejného obstarávania pod číslom XXXX/2022 zo dňa XX.XX.2022 pod značkou XXXX–WYS, a ktoré sú uvedené
v súťažných podkladoch.
2. Týmto akceptujeme všetky ustanovenia v ich úplnosti, bez výhrad a obmedzení v súlade
s podmienkami súťažných podkladov a časovými termínmi v nich uvedenými, ponúkame uskutočnenie stavieb (predmetu zákazky) bez výhrad alebo obmedzení.
3. Predkladáme túto ponuku v našom mene a [ako člen v <skupine> vedenej *<názov vedúceho člena/nami*> pre toto verejné obstarávanie. Týmto potvrdzujeme, že nepredkladáme ponuku v tomto postupe zadávania zákazky v žiadnej inej forme účasti. [Ako člen v <*skupine>* potvrdzujeme, že všetci členovia sú zodpovední spoločne a nerozdielne za realizáciu zmluvy o dielo, vedúci člen je oprávnený zaväzovať sa a prijímať pokyny za a v mene všetkých členov a že vedúci člen je zodpovedný za realizáciu zmluvy o dielo vrátane platieb, a že všetci členovia v <*skupine*> sú viazaní zotrvať v <skupine> po celý čas realizácie zmluvy o dielo.]
4. Vyhlasujeme, že všetky doklady a údaje uvedené v ponuke sú pravdivé a úplné.
5. Ak by nastala akákoľvek zmena v hore uvedených okolnostiach a v ktoromkoľvek štádiu uskutočňovania stavebných prác v súlade so zmluvou o dielo, budeme o nej okamžite informovať verejného obstarávateľa.

Meno a priezvisko[[2]](#footnote-2): ..................................................

*(podpisuje osoba alebo osoby oprávnené konať v mene uchádzača v súlade s výpisom z obchodného registra alebo iného úradného registra, v ktorom je uchádzač zapísaný) alebo osoba splnomocnená.*

*V prípade skupiny – splnomocneným členom skupiny.*

Miesto a dátum: .......................................................

## VŠEOBECNÉ INFORMÁCIE O UCHÁDZAČOVI

1. Názov spoločnosti

................................................................................................................................................

1. Adresa

................................................................................................................................................

Telefón ...................................... E-mail ..................................................................

1. Mená a štátne príslušnosti konateľov/riaditeľov a spoločníkov

................................................................................................................................................

................................................................................................................................................

1. Typ spoločnosti

(fyzická osoba, právnická osoba, združenie, korporácia, atď.)

...................................................................................................................................................................

1. Zatriedenie spoločnosti – malý a stredný podnik: ÁNO/NIE
2. Spoločnosť je zo štátu, ktorý nie je členom EÚ: ÁNO/NIE
3. Počet rokov praxe ako Dodávateľ, ktorý je predmetom zákazky
* v domácej krajine .......................................................................
* na medzinárodnej úrovni ..............................................................
1. Podrobnosti o registrácii .................................................................

................................................................................................................................................

1. Účasť v spoločnosti Podiely (%)

................................................................................................................................................

................................................................................................................................................

1. Názov/názvy a adresa/adresy spoločnosti /spoločností, ktoré majú byť angažované v zákazke, či ide o materskú spoločnosť/dcérsku spoločnosť/pobočku/subdodávateľa/iné:

................................................................................................................................................

................................................................................................................................................

1. Ak je spoločnosť dcérskou spoločnosťou, uveďte, akú bude mať materská spoločnosť angažovanosť v projekte, ak ju vôbec bude mať?

................................................................................................................................................

1. Zahraničné spoločnosti uvedú, či sú etablované v štáte verejného obstarávateľa v súlade s platnými predpismi (len pre informáciu):

................................................................................................................................................

Podpis: .............................................................

*(podpisuje osoba alebo osoby oprávnené konať v mene uchádzača v súlade s výpisom z obchodného registra alebo iného úradného registra, v ktorom je uchádzač zapísaný) alebo osoba splnomocnená. V prípade skupiny – splnomocneným členom skupiny.*

Dátum: .............................................................

# PRÍLOHA č. 1 SÚŤAŽNÝCH PODKLADOV – VÝKAZ VÝMER

1. Zákon č. 18/2018 Z. z. o ochrane osobných údajov a o zmene a doplnení niektorých zákonov, upravuje spracúvanie osobných údajov. Na základe uvedeného vyplýva povinnosť subjektu, ktorý spracováva osobné údaje v rozsahu (obchodné meno, sídlo, IČO, kontaktná osoba, telefónne číslo na kontaktnú osobu, e-mail na kontaktnú osobu) vyžiadať jednoznačný súhlas od dotknutej osoby so spracúvaním týchto údajov do doby ukončenia procesu verejného obstarávania a následnej archivácie dokumentácie v zmysle zákona a organizačného poriadku MPaRV SR. [↑](#footnote-ref-1)
2. Zákon č. 18/2018 Z. z. o ochrane osobných údajov a o zmene a doplnení niektorých zákonov, upravuje spracúvanie osobných údajov. Na základe uvedeného vyplýva povinnosť subjektu, ktorý spracováva osobné údaje v rozsahu (obchodné meno, sídlo, IČO, kontaktná osoba, telefónne číslo na kontaktnú osobu, e-mail na kontaktnú osobu) vyžiadať jednoznačný súhlas od dotknutej osoby so spracúvaním týchto údajov do doby ukončenia procesu verejného obstarávania a následnej archivácie dokumentácie v zmysle zákona a organizačného poriadku MPaRV SR. [↑](#footnote-ref-2)